
                 23.02.2011. a nr…..

Projekteerimistingimuste määramine

(Karja tn 6 territooriumile lehtla rajamine)
	1. ASJAOLUD JA MENETLUSE KÄIK




31.01.2011. a taotles SA NARVA HAIGLA, registrikood 90003217, mille esindajana tegutseb juhatuse liige Olev Silland, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Karja tn 6 territooriumile lehtla rajamiseks. Karja tn 6 kinnistu asub ajaloolise keskuse kaitsetsoonis. 
	2. ÕIGUSLIKUD ALUSED



2.1    Ehitusseaduse §19 lõike 1 punkti 2 kohaselt ehitise püstitamiseks ja laiendamiseks koostatava ehitusprojekti aluseks on detailplaneeringu koostamise kohustuse puudumise korral projekteerimistingimused.

2.2    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.3    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




3.1 Määrata projekteerimistingimused Karja tn 6 territooriumile lehtla rajamiseks järgnevalt:
	3.1.1. ÜLDANDMED



	3.1.1.1 Taotleja: SA NARVA HAIGLA, registrikood 90003217, Haigla tn 7, 20104 Narva.
3.1.1.2  Kinnistusraamatu andmed: katastritunnus: 51101:003:0053, ühiskondlike ehitiste maa.

	3.1.1.3  Projekteerimistingimuste koostamise alus:     

3.1.1.3.1 Projekteerimistingimuste 31.01.2011. a taotlus nr 807/1-14;

3.1.1.3.2 Ehitusseadus1, Narva linna ehitusmäärus;
3.1.1.3.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Karja tn 6 territooriumile lehtla rajamine.
	3.3 ÜLDNÕUDED




3.3.1    Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:
-  Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;

-  Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

-  Vabariigi Valitsuse 27.10.2004. a määrus nr 315 „Ehitisele ja selle osale esitatavad tuleohutusnõuded”;
-  Narva Linnavolikogu 30.11.2006. a määrus nr 48 „Narva linna ehitusmäärus” jne.
3.3.2 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.3 Isikul on lubatud ehitada, projekteerida, teha ehitusuuringuid, energiaauditeid, omanikujärelevalvet, ehitusprojektide ja ehitiste ekspertiise, väljastada energiamärgiseid ning tegeleda ehitusjuhtimisega, kui ta on ettevõtja äriseadustiku tähenduses ning tal on: majandustegevuse registri registreering ja vastavasisuline õigussuhe Ehitusseaduse §-s 47 nimetatud pädeva isikuga või peab füüsilisest isikust ettevõtja ise olema pädev tegutsema vastutava spetsialistina (Ehitusseadus § 41).
3.3.4 Projekt peab olema heaks kiidetud kõigil ehitusseadusega ettenähtud juhtudel.

3.3.5 Projekti koosseisus esitada vastutavate spetsialistide originaalallkirjad ja ametiasutuse originaalkooskõlastused.
3.3.6 Esitada projekti nimetus vastavalt projekteerimistingimustele.

3.3.7 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.3.8 Asendiplaan esitada krundi geodeetilise mõõdistuse alusel. Joonis esitada mõõtkavas 1:250 või 1:100. Asendiplaanil esitada tabel: „Ehitiste eksplikatsioon”.

3.3.9 Värvivaated esitada mõõtkavas 1:50. Vaadetel näidata vaadete suunad ja tähistused, akende ja uste värvitoonid, välisviimistluse materjalid, värvikoodid, värvikataloogi nimetus jne. Metallosade värvitoonid esitada RAL kataloogi järgi.

3.3.10 Projekti tellija lähteülesanne, Narva Linnavalitsuse korraldus projekteerimistingimuste kinnitamise kohta, Narva linna peageodeedi poolt kooskõlastatud geodeetiline krundi alusplaan esitada ehitusprojekti lisadena.
3.3.11 Tehnilised näitajad esitada vastavalt Majandus- ja Kommunikatsiooniministri 24.12.2002. a määrusele nr 69 „Ehitise tehniliste andmete loetelu“.
3.3.12 Ehitise kasutamise otstarve esitada vastavalt Majandus- ja kommunikatsiooniministri 26.11.2002. a määrusele nr 10 „Ehitise kasutamise otstarvete loetelu”. 
3.3.13 Esitada ehitusprojekti sõltumatu ekspertiis (Narva linna ehitusmäärus §23, Ehitusseadus §21).
3.3.14 Esitada töödekorraldamise projekt (Narva linna ehitusmäärus § 23).

3.3.15 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt vähemalt kahes identselt komplekteeritud eksemplaris.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Lubatud hoonestuse pindala: kuni 30,0 m2.
3.4.2 Lehtla maksimaalne kõrgus: kuni 5,0 m.
3.4.3 Lubatud katusekatted: tsingitud terasplekk, värvitud terasplekk, kummibituumen plaat. Mitte kasutada laine-, kivi- ja trapetsprofiiliga katusekatet.
3.4.4 Näha ette sisseehitatud pingid.
3.4.3    Tagada puuetega inimeste liikumisvõimalused vastavalt Majandus- ja Kommunikatsiooniministri 28.11.2002. a määrusele nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”. 

3.4.5 Projekti kooseisus esitada situatsiooniskeem, asendiplaan, lehtla plaan, püstlõige, vaated, välisviimistluse ja värvilahenduse pass, konstruktiivsed joonised (põhielementide paiknemise joonised, vundamendiosa lõige ja põhilised sõlmed), materjalide ja põhielementide spetsifikatsioon jne.
3.4.6 Lehtlasse viiva jalgtee projekteerimise puhul esitada vertikaalplaneerimise joonis, konstruktiivne ristprofiil ja põhilised pinnakatete tööde mahud.
3.4.7 Lubatud teekatted: muruga kombineeritav kivisillutis (murukivid), teekattekivid, asfalt, graniitpuru.
3.4.8 Muud nõuded: vastavalt Muinsuskaitseameti nõuetele, projekti tellija lähteülesandele ning Eesti Vabariigis kehtivate määruste, standardite ja projekteerimisnormidega ettenähtud nõuetele.
	3.5  ERITINGIMUSED




3.5.1    Võtta nõusolek ehitustööde läbiviimiseks projekteeritaval alal olemasolevate ja projekteeritud tehnovõrkude kaitsevööndite valdajatelt.

3.5.2 Puude likvideerimise puhul määrata likvideeritavate puittaimede liigiline kuuluvus ning esitada Linnavara- ja Majandusameti kooskõlastus.
	3.6 KOOSKÕLASTUSED 



3.6.1    Ida-Eesti Päästekeskus.

3.6.2    Muinsuskaitseamet.

3.6.3    Projekti tellija või tema seaduslik esindaja.

3.6.4    Narva Linnavalitsuse Arhitektuuri- ja Linnaplaneerimise Amet.

	4.  RAKENDUSSÄTTED




4.1    Käesolevad projekteerimistingimused on kehtivad kuni 22.02.2013. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

Ants Liimets

